
Ί1 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3573 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός θέσεων πρακτικής άσκησης φοι¬ 
τητών Τ.Ε.Ι. στο Ν.Π.Δ.Δ. «Οργανισμός Κοινωνι¬ 
κής Προστασίας-Αλληλεγγύης και Προσχολικής 
Αγωγής» του Δήμου Ιωαννιτών του Νομού Ιωαν¬ 
νίνων. 

2 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Ν.Π.Δ.Δ. «Προσχολικής Αγωγής-Παι- 
δείας-Κοινωνικής Μέριμνας» του Δήμου Σερβίων- 
Βελβεντού. 

3 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Τρίπολης. 

4 

Τροποποίηση της υπ' αριθμ. πρωτ.: οικ. 294546/ 
764/14-07-2017 (ΦΕΚ 2665/Β72017) απόφασης 
με θέμα: «Παροχή εξουσιοδότησης υπογραφής 
εγγράφων, αποφάσεων και άλλων πράξεων «ΜΕ 
ΕΝΤΟΛΗ ΑΝΤΙ ΠΕΡΙΦΕΡΕΙ ΑΡΧΗ», στους Προϊστά¬ 
μενους των Υπηρεσιών της Περιφερειακής Ενό¬ 
τητας Κιλκίς της Περιφέρειας Κεντρικής Μακεδο¬ 
νίας». 

5 

Ολοκλήρωση - οριστικοποίηση του κόστους και 
την πιστοποίηση της παραγωγικής λειτουργίας 
της επένδυσης της επιχείρησης «ΠΑΠΑΘΑΝΑ- 
ΣΗΣ ΓΡΗΓ. ΑΘΑΝΑΣΙΟΣ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», που έχει υπα¬ 
χθεί στις διατάξεις του ν. 3908/2011 με την αριθμ. 
πρωτ. 14456/427/Π06/6/00032/Σ/ν. 3908/2011/ 
05.02.2014 απόφαση του Περιφερειάρχη Στερεός 
Ελλάδας όπως τροποποιήθηκε και ισχύει. 


ΑΠΟΦΑΣΕΙΣ 

Αριθμ. 154321/Ζ1 (1) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Ν.Π.Δ.Δ. «Οργανισμός Κοινωνικής 
Προστασίας-Αλληλεγγύης και Προσχολικής Αγω¬ 
γής» του Δήμου Ιωαννιτώντου Νομού Ιωαννίνων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Τηνπαρ.4του άρθρου 11 του ν. 2327/1995 (ΦΕΚΑ' 
156) «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών 
και άλλες διατάξεις», όπως τροποποιήθηκε και ισχύει. 

3. Τα άρθρα 20,24,66 και 77 του ν. 4270/2014 (ΦΕΚ 143 
Α') «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011 /85/ΕΕ) - δημόσιο λογι¬ 
στικό και άλλες διατάξεις.», ως ισχύουν. 

4. Την παρ. 10του αρ. 15 του ν. 3232/2004 (ΦΕΚ 48 Α') 
«Θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως 
συμπληρώθηκε με το άρθρο 8 του ν. 2129/1993 (ΦΕΚ 
57 Α'). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3573/11.10.2017 


7. Την παρ. 1 του άρθρου 2 του π.δ. 174/1985 (ΦΕΚ 
59 Α') «Άσκηση στο επάγγελμα των σπουδαστών των 
Τεχνολογικών Εκπαιδευτικών Ιδρυμάτων (Τ.Ε.Ι.)». 

8. Τοπ.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού καιΤουρισμού». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Τοπ.δ. 80/2016 (ΦΕΚ 145 Α') «Ανάληψη υποχρεώ¬ 
σεων από τους Διατάκτες». 

12. Τις διατάξεις του π.δ. 105/2014 (ΦΕΚ 172 Α') «Ορ¬ 
γανισμός Υπουργείου Εσωτερικών», όπως ισχύει. 

13. Το π.δ. 123/2016 (ΦΕΚ 208 Α') «Ανασύσταση και 
μετονομασία... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

14. Τοπ.δ. 125/2016 (ΦΕΚ210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

15. Τηναριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

16. Τη με αριθμ. Ε5/1258/86 (ΦΕΚ 133 Β') κοινή υπουρ¬ 
γική απόφαση «Ορισμός αποζημίωσης ασκουμένων 
στο επάγγελμα σπουδαστών της τριτοβάθμιας τεχνι¬ 
κής και επαγγελματικής εκπαίδευσης» κοινή υπουρ¬ 
γική απόφαση, όπως τροποποιήθηκε με τις με αριθμ. 
2040776/4589/0022/94 (ΦΕΚ 502 Β') και 2025805/2917/ 
0022/93 (ΦΕΚ 307 Β') κοινές υπουργικές αποφάσεις. 

17. Τη με αριθμ. Ε5/1303/03-03-1986 (ΦΕΚ 168 Β') κοι¬ 
νή υπουργική απόφαση «Ασφάλιση σπουδαστών Τ.Ε.Ι. 
κατά τη διάρκεια της πρακτικής τους άσκησης». 

18. Τη με αριθμ. Α42/5/2008 εγκύκλιο του ΙΚΑ «Νέα 
όρια ημερησίων μισθών και νέα τεκμαρτά ημερομίσθια 
των ασφαλιστικών κλάσεων». 

19. Τη με αριθμ.61/2017 απόφαση του Διοικητικού 
Συμβουλίου του Ν.Π.Δ.Δ. «Οργανισμός Κοινωνικής 
Προστασίας-Αλληλεγγύης και Προσχολικής Αγωγής» 
του Δήμου Ιωαννιτών του Νομού Ιωαννίνων, η οποία 
διαβιβάστηκε με το με αριθμ. πρωτ. 72375/3-5-2017/ 
Ζ1/Κ.Π ΥΠ.Π.Ε.Θ. έγγραφο. 

20. Τη με αριθμ. πρωτ. 2221/27-4-2017 βεβαίωση του 
Ν.Π.Δ.Δ. «Ο.Κ.Π.Α.Π.Α.»του Δήμου Ιωαννιτών του Νομού 
Ιωαννίνων για τη δέσμευση της οικονομικής πίστωσης. 

21. Τις από 3-1-2017 (ΑΔΑ:703ΒΟΚΠΕ-ΨΟΞ) και 
31-3-2017 (ΑΔΑ: 6ΗΨΨΟΚΠΕ-ΑΕΠ) αποφάσεις ανάληψης 
υποχρέωσης του Διοικητικού Συμβουλίου του Ν.Π.Δ.Δ. 
«Ο.Κ.Π.Α.Π.Α.» του Δήμου Ιωαννιτών του Νομού Ιωαννί¬ 
νων για τη δέσμευση της οικονομικής πίστωσης. 

22. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Ν.Π.Δ.Δ. 
«Ο.Κ.Π.Α.Π.Α.» του Δήμου Ιωαννιτών του Νομού Ιωαννί¬ 
νων, ύψους 8.378,55 ευρώ για το έτος 2017 και 33.514,20 
ευρώ για καθένα από τα επόμενα πέντε οικονομικά έτη 
(ΚΑΕ 10.6041.007 και 10.6054). 

23. Τη με αριθμ. πρωτ. ΓΔΟΥΔΥ/79/2017 εισήγηση της 
ΓΔΟΥΔΥτου Υπουργείου Εσωτερικών, αποφασίζουμε: 


Καθορίζουμε δεκαπέντε (15) θέσεις πρακτικής άσκη¬ 
σης φοιτητών Τ.Ε.Ι. διαφόρων ειδικοτήτων, ανά εξάμη¬ 
νο, με ημερομηνία έναρξης από 1/10/2017, σε χρονικό 
διάστημα μιας πενταετίας, στο Ν.Π.Δ.Δ. «Ο.Κ.Π.Α.Π.Α.» 
του Δήμου Ιωαννιτών του Νομού Ιωαννίνων. Οι αποζη¬ 
μιώσεις των ασκούμενων φοιτητών Τ.Ε.Ι. θα βαρύνουν 
τον προϋπολογισμό του ανωτέρω Ν.Π.Δ.Δ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Σεπτεμβρίου 2017 
Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 154306/Ζ1 (2) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Ν.Π.Δ.Δ. «Προσχολικής Αγωγής- 
Παιδείας-Κοινωνικής Μέριμνας» του Δήμου Σερ- 
βίων-Βελβεντού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

Ι.Τα εδάφια β, γ, δ της παρ. Ια του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Την παρ. 4 του άρθρου 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις», όπως τροποποιήθηκε και 
ισχύει. 

3. Τα άρθρα 20, 24, 66 και 77 του ν. 4270/2014 
(ΦΕΚ 143 Α') «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις.», ως ισχύουν. 

4. Την παρ. 10 του αρ. 15 του ν. 3232/2004 (ΦΕΚ 48 
Α') «θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2129/1993 (ΦΕΚ 57 Α'). 

7. Την παρ. 1 του άρθρου 2 του π.δ. 174/1985 
(ΦΕΚ 59 Α') «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

δ.Τοπ.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 








Τεύχος Β' 3573/1 1.10.2017 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού... και Τουρι¬ 
σμού». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 80/2016 (ΦΕΚ 145 Α') «Ανάληψη υποχρεώ¬ 
σεων από τους Διατάκτες». 

12. Τις διατάξεις του π.δ. 105/2014 (ΦΕΚ 172 Α) «Οργα¬ 
νισμός Υπουργείου Εσωτερικών», όπως ισχύει. 

13. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

14. Το π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

15. Την αριθμ. Υ29/8-10-2015 (ΦΕΚ 2168 Β') απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλια- 
ράκη». 

16. Τη με αριθμ. Ε5/1258/86 (ΦΕΚ 133 Β') κοινή υπουρ¬ 
γική απόφαση «Ορισμός αποζημίωσης ασκουμένων 
στο επάγγελμα σπουδαστών της τριτοβάθμιας τεχνι¬ 
κής και επαγγελματικής εκπαίδευσης» κοινή υπουρ¬ 
γική απόφαση, όπως τροποποιήθηκε με τις με αριθμ. 
2025805/2917/0022/93 (ΦΕΚ 307 Β') και με αριθμ. 
2040776/4589/0022/94 (ΦΕΚ 502 Β') κοινές υπουργικές 
αποφάσεις. 

17. Τη με αριθμ. Ε5/1303/03-03-1986 (ΦΕΚ 168 Β') κοι¬ 
νή υπουργική απόφαση «Ασφάλιση σπουδαστών Τ.Ε.Ε 
κατά τη διάρκεια της πρακτικής τους άσκησης». 

18. Τη με αριθμ. Α42/5/2008 εγκύκλιο του ΙΚΑ «Νέα 
όρια ημερησίων μισθών και νέα τεκμαρτά ημερομίσθια 
των ασφαλιστικών κλάσεων». 

19. Τη με αριθμ. 20/2017 απόφαση της 2ης/2017 συ¬ 
νεδρίασης του Δ.Σ. του Ν.Π.Δ.Δ. «Προσχολικής Αγωγής- 
Παιδείας-Κοινωνικής Μέριμνας» του Δήμου Σερβίων- 
Βελβεντού. (ΑΔΑ: 66ΘΔΟΚΒΦ-ΧΚΛ). 

20. Την από 30-03-2017 βεβαίωση της Προέδρου του 
Ν.Π.Δ.Δ. «Προσχολικής Αγωγής-Παιδείας-Κοινωνικής Μέ¬ 
ριμνας» του Δήμου Σερβίων-Βελβεντού για τη δέσμευση 
της οικονομικής πίστωσης. 

21. Τη με α.α.19/3-4-2017 (ΑΔΑ:ΩΙΑΒΟΚΒΦ-ΛΥΦ) και 
τη με α.α.32/7-4-2017 (ΑΔΑ:Ω8ΑΟΟΚΒΦ-ΧΑΖ) απόφαση 
ανάληψης υποχρέωσηςτης οικονομικής υπηρεσίαςτου 
Ν.Π.Δ.Δ. «Προσχολικής Αγωγής-Παιδείας-Κοινωνικής Μέ¬ 
ριμνας» του Δήμου Σερβίων-Βελβεντού. 

22. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Ν.Π.Δ.Δ. 
«Προσχολικής Αγωγής-Παιδείας-Κοινωνικής Μέριμνας» 
του Δήμου Σερβίων-Βελβεντού, ύψους 1.117,14 ευρώ 
για το έτος 2017 και 4.468,56 ευρώ περίπου για καθένα 
από τα επόμενα πέντε οικονομικά έτη (Κ.Α.Ε 10.6041.02 
και 10.6055.01). 

23. Τη με αριθμ. πρωτ. ΓΔΟΥΔΥ/75/2017 εισήγηση της 
ΓΔΟΥΔΥτου Υπουργείου Εσωτερικών, αποφασίζουμε: 

Καθορίζουμε δύο (2) θέσεις πρακτικής άσκησης φοι¬ 
τητών Τ.Ε.Ι., ανά εξάμηνο, με δυνατότητα συμμετοχής 
ειδικότητας Βρεφονηπιοκομίας (μία θέση) και Κοινωνι¬ 


κών λειτουργών (μία θέση) στο Ν.Π.Δ.Δ. «Προσχολικής 
Αγωγής-Παιδείας-Κοινωνικής Μέριμνας» του Δήμου 
Σερβίων-Βελβεντού. Η πρακτική άσκηση των φοιτητών 
Τ.Ε.Ε για τον ανωτέρω φορέα πραγματοποιείται για ένα 
εξάμηνο αρχίζοντας από 01-10-2017. 

Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ε βαρύνουν τον προϋπολογι¬ 
σμό του Ν.Π.Δ.Δ. «Προσχολικής Αγωγής-Παιδείας-Κοινω- 
νικής Μέριμνας» του Δήμου Σερβίων-Βελβεντού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Σεπτεμβρίου 2017 
Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 154310/Ζ1 (3) 

Καθορισμός θέσεων πρακτικής άσκησης φοιτη¬ 
τών Τ.Ε.Ε στο Δήμο Τρίπολης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Την παρ. 4 του άρθρου 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις», όπως τροποποιήθηκε και 
ισχύει. 

3. Τα άρθρα 20,24,66 και 77 του ν. 4270/2014 (ΦΕΚ 143 
Α') «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011 /85/ΕΕ) - δημόσιο λογι¬ 
στικό και άλλες διατάξεις.», ως ισχύουν. 

4. Την παρ. 10 του αρ. 15 του ν. 3232/2004 (ΦΕΚ 48 
Α') «θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως συ¬ 
μπληρώθηκε με το άρθρο 8 του ν. 2129/1993 (ΦΕΚ 57 Α'). 

7. Την παρ. 1 του άρθρου 2 του π.δ. 174/1985 
(ΦΕΚ 59 Α') «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ε)». 

8. Το π.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού... και Τουρι¬ 
σμού». 

10. Το άρθρο 90 του π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Τοπ.δ. 80/2016 (ΦΕΚ 145 Α') «Ανάληψη υποχρεώ¬ 
σεων από τους Διατάκτες». 

12. Τις διατάξεις του π.δ. 105/2014 (ΦΕΚ 172 Α) «Οργα¬ 
νισμός Υπουργείου Εσωτερικών», όπως ισχύει. 

13. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

14. Τοπ.δ. 125/2016 (ΦΕΚ210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

15. Τηναριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

16. Τη μεαριθμ. Ε5/1258/86 (ΦΕΚ 133 Β') κοινή υπουρ¬ 
γική απόφαση «Ορισμός αποζημίωσης ασκουμένων 
στο επάγγελμα σπουδαστών της τριτοβάθμιας τεχνι¬ 
κής και επαγγελματικής εκπαίδευσης» κοινή υπουρ¬ 
γική απόφαση, όπως τροποποιήθηκε με τις με αριθμ. 
2025805/2917/0022/93 (ΦΕΚ 307 Β') και με αριθμ. 
2040776/4589/0022/94 (ΦΕΚ 502 Β') κοινές υπουργικές 
αποφάσεις. 

17. Τη με αριθμ. Ε5/1303/03-03-1986 (ΦΕΚ 168 Β') κοι¬ 
νή υπουργική απόφαση «Ασφάλιση σπουδαστών Τ.Ε.Ι. 
κατά τη διάρκεια της πρακτικής τους άσκησης». 

18. Τη με αριθμ. Α42/5/2008 εγκύκλιο του ΙΚΑ «Νέα 
όρια ημερησίων μισθών και νέα τεκμαρτά ημερομίσθια 
των ασφαλιστικών κλάσεων». 

19. Τη με αριθμ. 258/2017 απόφαση της 14ης/2017 
συνεδρίασης του Δ.Σ. του Δήμου Τρίπολης. (6ΗΘΚΩΗΡ- 
Ν86). 

20. Την 18494/11-5-2017 βεβαίωση της Δ/νσης Οικο¬ 
νομικών Υπηρεσιών του Δήμου Τρίπολης για τη δέσμευ¬ 
ση της οικονομικής πίστωσης. 

21. Τη με α.α. 46/4-1-2017 (ΑΔΑ:69ΤΠΩΗΡ-Τ40) και 
τη με α.α. 47/4-1-2017 (ΑΔΑ: 78ΑΙΩΗΡ-11Ν) απόφαση 
ανάληψης υποχρέωσης της οικονομικής υπηρεσίας του 
Δήμου Τρίπολης. 

22. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Τρίπολης, ύψους 2.792,85 ευρώ για το έτος 2017 και 
11.171,4 ευρώ περίπου για καθένα από τα επόμενα πέντε 
οικονομικά έτη (Κ.Α.Ε 70.6041.0002 και 70.6054.0004). 

23. Τη μεαριθμ.πρωτ. ΓΔΟΥΔΥ/76/2017 εισήγηση της 
ΓΔΟΥΔΥ του Υπουργείου Εσωτερικών, αποφασίζουμε: 

Καθορίζουμε πέντε (5) θέσεις πρακτικής άσκησης φοι¬ 
τητών Τ.Ε.Ι., ανά εξάμηνο, με δυνατότητα συμμετοχής 
όλων των ειδικοτήτων στο Δήμο Τρίπολης. Η πρακτι¬ 
κή άσκηση των φοιτητών Τ.Ε.Ι. για τον ανωτέρω Δήμο 
πραγματοποιείται για ένα εξάμηνο αρχίζοντας από 
01-10-2017. 

Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολο¬ 
γισμό του Δή μου Τ ρίπολης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Σεπτεμβρίου 2017 
Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ. 389387/94 5 (4) 

Τ ροποποίηση της υπ' αριθμ. πρωτ.: οικ. 294546/ 
764/14-07-2017 (ΦΕΚ 2665/Β72017) απόφασης 
με θέμα: «Παροχή εξουσιοδότησης υπογραφής 
εγγράφων, αποφάσεων και άλλων πράξεων "ΜΕ 
ΕΝΤΟΛΗ ΑΝΤΙ ΠΕΡΙΦΕΡΕΙΑΡΧΗ", στους Προϊστά¬ 
μενους των Υπηρεσιών της Περιφερειακής Ενό¬ 
τητας Κιλκίς της Περιφέρειας Κεντρικής Μακε¬ 
δονίας». 

Ο ΑΝΤΙ ΠΕΡΙΦΕΡΕΙ ΑΡΧΗΣ ΚΙΛΚΙΣ 

Έχοντας υπόψη: 

1. Τις διατάξεις των άρθρων 160 και 186 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης» 
(ΦΕΚ 87/Α707-06-2010), όπως τροποποιήθηκε, συμπλη¬ 
ρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/Α711-04-2012). 

3. Τιςδιατάξειςτουν.3528/2007 «Κύρωσητου Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ.» (ΦΕΚ. 26/Α709-02-2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131 /Α 728-06-2006). 

5. Τις διατάξεις των άρθρων 9 και 18 του ν. 2690/ 
1999 «Κώδικας Διοικητικής Διαδικασίας» ( ΦΕΚ 45/Α7 
09-03-1999) όπως τροποποιήθηκε και ισχύει. 

6. Τις υπ' αριθμ. 81320 και 77909/01-12-2016 αποφά¬ 
σεις του Γενικού Γραμματέα της Αποκεντρωμένης Διοί¬ 
κησης Μακεδονίας - Θράκης (ΦΕΚ 4302/Β730-12-2016), 
με τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010, 
ΦΕΚ 226/Α727-12-2010). 

7. Τ ις διατάξεις των άρθρων 54 και 90 του π.δ. 63/2005 
(ΦΕΚ 98/Α722-04-2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Την υπ' αριθμ. 55435/22-07-2015 απόφαση του Γε¬ 
νικού Γραμματέα της Αποκεντρωμένης Διοίκησης Μα¬ 
κεδονίας Θράκης, με την οποία επικυρώθηκε η εκλογή 
του Περιφερειακού Συμβούλου Ανδρέα Βεργίδη ως 

Αντιπεριφερειάρχη της Περιφερειακής Ενότητας Κιλκίς. 

9. Τις αριθμ. 30110 (385)/27-01-201 7, 30140(386)/ 
27-01-2017, 30149 (387)/27-01-2017, 30158(388)/ 
27-01-2017, 30168 (389)/27-01 -2017, 30194(391)/ 
27-01-2017, 30197 (392)/27-01 -2017 και 30201(393)/ 
27-01-2017 αποφάσεις του Περιφερειάρχη Κεντρικής 
Μακεδονίας περί μεταβίβασης αρμοδιοτήτων και παρο¬ 
χής εξουσιοδότησης υπογραφής εγγράφων, αποφάσε¬ 
ων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», 
στους Αντιπεριφερειάρχες, στον Εκτελεστικό Γραμματέα 
και στους Προϊστάμενους Γενικών Διευθύνσεων, Διευ¬ 
θύνσεων, Τμημάτων και Γραφείων της Περιφέρειας Κε¬ 
ντρικής Μακεδονίας (ΦΕΚ 229/Β701 -02-2017, ΦΕΚ 322/ 
Β707-02-2017, ΦΕΚ 335/Β708-02-2017, ΦΕΚ 390/Β7 
10-02-2017, ΦΕΚ 516/Β721-02-2017). 

10. Την ανάγκη διόρθωσης παροραμάτων - σφαλ¬ 
μάτων και συμπλήρωσης ελλείψεων της υπ' αριθμ. 
294550/765/14-07-2017 (ΦΕΚ 2666/Β72017) απόφα¬ 
σης Αντιπεριφερειάρχη Π.Ε. Κιλκίς για «παροχή εξου¬ 
σιοδότησης υπογραφής εγγράφων, αποφάσεων και 
άλλων πράξεων "ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ" 
στον Προϊστάμενο Γενικής Διεύθυνσης Ανάπτυξης 
και Περιβάλλοντος Π.Κ.Μ., στον Προϊστάμενο της Δι¬ 
εύθυνσης Ανάπτυξης και Περιβάλλοντος και σε Προϊ¬ 
σταμένους Τμημάτων της Διεύθυνσης Ανάπτυξης και 
Περιβάλλοντος της Περιφερειακής Ενότητας Κιλκίς 
της Περιφέρειας Κεντρικής Μακεδονίας», αλλά και τη 
συγκέντρωση των εξουσιοδοτήσεων υπογραφής απο¬ 
φάσεων για όλες τις Υπηρεσίες της Π.Ε. Κιλκίς σε ενιαία 
απόφαση. 

11. Την αριθμ. ΔΟΑ/οικ.26601/10-10-2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26-03-2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

12. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των υπηρεσιών της Περιφερειακής Ενότητας Κιλκίς. 

13. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋπο¬ 
λογισμού, της Περιφέρειας Κεντρικής Μακεδονίας ή της 
Περιφερειακής Ενότητας Κιλκίς, αποφασίζουμε: 

Την τροποποίηση της υπ' αριθμ. πρωτ.: οικ. 294546/ 
764/14-07-2017 (ΦΕΚ 2665/Β72017) απόφασης με θέμα: 
«Παροχή εξουσιοδότησης υπογραφής εγγράφων, απο¬ 
φάσεων και άλλων πράξεων "ΜΕ ΕΝΤΟΛΗ ΑΝΤΙΠΕΡΙΦΕ- 
ΡΕΙΑΡΧΗ", στους Προϊστάμενους των Υπηρεσιών της Πε¬ 
ριφερειακής Ενότητας Κιλκίς της Περιφέρειας Κεντρικής 
Μακεδονίας», ως ακολούθως: 

Ι.Την απαλοιφή του εδαφίου 10 της παραγράφου Α1 
του κεφαλαίου Α' που αφορά την εξουσιοδότηση υπο¬ 
γραφών της Υποδιεύθυνσης Οικονομικού και Ανθρωπί¬ 
νων Πόρων Π.Ε. Κιλκίς. II.Την προσθήκη κεφαλαίου ΣΤ, 
μετά το κεφάλαιο Ε’, που έχει ως εξής: ΣΤ) Διεύθυνση 
Ανάπτυξης και Περιβάλλοντος Π.Ε. Κιλκίς. 

ΣΤ.1) Στον Προϊστάμενο της Γενικής Διεύθυνσης Ανά¬ 
πτυξης και Περιβάλλοντος Π.Κ.Μ. για: 


Ι.Την απόφαση συγκρότησης δευτεροβάθμιων συμ¬ 
βουλίων επιθεώρησης θεάτρων και κινηματογράφων. 

2. Την απόφαση συγκρότησης μικτού κλιμακίου σύμ¬ 
φωνα με το άρθρο 11 της αριθμ. ΦΑ/9.2/οικ. 28425/ 
1245/22-12-2008 κοινή υπουργική απόφαση (ΦΕΚ 
2604/Β'). 

3. Την απόφαση συγκρότησης του "Διμελούς οργάνου 
ελέγχου ποιότητας παρεχόμενων υπηρεσιών του άρθρο 
11 του ν. 3982/2011". 

4. Τις αποφάσεις για το διορισμό των μελών των εκτι- 
μητικών Επιτροπών, την αποδοχή και δημοσίευση των 
εκθέσεων εκτίμησης της επιτροπής σύμφωνα με τις δι¬ 
ατάξεις του κ.ν. 2190/20 όπως ισχύει. 

ΣΤ. 2) Στον Προϊστάμενο της Διεύθυνσης Ανάπτυξης 
και Περιβάλλοντος της Περιφερειακής Ενότητας Κιλκίς 
για: 

1 .Την απόφαση ορισμού Ιατρών στα βαθμολογικά κέ¬ 
ντρα διενέργειας Πανελληνίων Εξετάσεων για μαθητές 
με αναπηρία και ειδικές εκπαιδευτικές ανάγκες. 

2. Την απόφαση συγκρότησης σχολικών εφορειών 
Ανωτέρων Εκκλησιαστικών Σχολών. 

3. Την απόφαση συγκρότησης πρωτοβάθμιων συμ¬ 
βουλίων επιθεώρησης θεάτρων και κινηματογράφων 
πόλεως και υπαίθρου. 

4. Την απόφαση επέκτασης της τήρησης ημερολογίου 
μέτρων ασφαλείας στις οικοδομές και σε πόλεις με πλη¬ 
θυσμό κάτω των 10.000 κατοίκων. 

5. Την απόφαση επέκτασης της δικαιοδοσίας των Επι¬ 
τροπών Ρύθμισης Φορτοεκφορτώσεων Ξηράς (Ε. Ρ.Φ.Ξ.) 
μέχρι τα όρια της δικαιοδοσίας της οικείας Επιθεώρησης 
Εργασίας, καθώς και η επέκταση των διατάξεων περί 
φορτοεκφορτωτικών εργασιών σε Δήμους, εν γένει η 
συγκρότηση συμβουλίων και επιτροπών αρμοδιότητας 
Υπουργείου Εργασίας και Κοινωνικής Ασφάλισης. 

6. Την απόφαση έγκρισης πρόσληψης διευθυντή ή 
καθηγητή σε ερασιτεχνική σχολή χορού. 

7. Τη χορήγηση βεβαίωσης ίδρυσης και λειτουργίας 
Ανωτέρων Σχολών ΔραματικήςΤέχνης, Χορού και Κινη¬ 
ματογραφίας, κατά την κείμενη νομοθεσία. 

8. Τη χορήγηση άδειας εργασίας σε αλλοδαπούς, που 
έχουν στην κατοχή τους βεβαίωση αναβολής απομά¬ 
κρυνσης του άρθρου 24 του ν. 3386/2005 ή βεβαίωση 
περί μη απομάκρυνσηςγια ανθρωπιστικούς λόγους του 
άρθρου 78Α του ιδίου νόμου. 

9. Την έγκριση τροποποίησης καταστατικών Ανωνύ¬ 
μων Εταιρειών με μετοχικό κεφάλαιο άνω των 3.000.000 
ευρώ. 

10. Την απόφαση για την παροχή άδειας εγκατάστασης 
στην Περιφερειακή Ενότητα Κιλκίς υποκαταστήματος ή 
πρακτορείου αλλοδαπής ΑΕ ή ΕΠΕ καιτιςπροβλεπόμενες 
από την κείμενη νομοθεσία μεταβολές και δημοσιεύσεις. 

11. Την εντολή για την άσκηση ελέγχου επί των Α. Ε, 
σύμφωνα με την κείμενη νομοθεσία. 

12. Την έγκριση σύστασης Ανωνύμων Εταιρειών διά 
μετατροπής ή συγχώνευσης επιχειρήσεων άλλης μορ¬ 
φής (ατομικές, Ο.Ε, Ε.Ε, Ε.Π.Ε κ.λπ.). 

13. Την έγκριση συγχώνευσης Ανωνύμων Εταιρειών. 

14. Την έγκριση διάσπασης Ανωνύμων Εταιρειών ή 
μετατροπή τους σε άλλης μορφής εταιρείες. 

15. Τη δημοσίευση εκθέσεων εκτίμησης για την από¬ 
κτηση παγίων περιουσιακών στοιχείων σύμφωνα με το 
άρθρο 10 του κ.ν. 2190/1920 όπως ισχύει. 

16. Την απόφαση για την περιοδικότητα της διενέρ¬ 
γειας τιμοληψίας που αφορά στη μέση τιμή των υγρών 
καυσίμων και τροφίμων, καθώς και το Δελτίο Τιμών. 

17. Έκδοση απόφασης συγκρότησης ομάδας εργασίας - 
κλιμάκιο ελέγχου διενέργειας του ετήσιου περιοδικού 
ελέγχου Μέτρων και Σταθμών. 

18. Την απόφαση ανανέωσης των υφισταμένων και σε 
ισχύ αδειών παραγωγών πλανοδίου εμπορίου σύμφωνα 
με την κείμενη νομοθεσία. 

19. Τη θεώρηση, ανανέωση, τροποποίηση, επέκτα¬ 
ση, ακύρωση και χορήγηση όλων των αδειών άσκησης 
επαγγέλματος μηχανολογικών και ηλεκτρολογικών ει¬ 
δικοτήτων όπως σε μηχανοτεχνίτες, χειριστές μηχανη¬ 
μάτων, ηλεκτροσυγκολλητές, ηλεκτρολόγων κάθε τάξης 
και ειδικότητας κ.τ.λ., σύμφωνα με την κείμενη νομο¬ 
θεσία. 

20. Τη χορήγηση ανανέωση, τροποποίηση και ανάκλη¬ 
ση των αδειών συνεργείων συντήρησης ανελκυστήρων. 

21. Τη χορήγηση επαγγελματικής άδειας γομωτή - πυ¬ 
ροδότη. 

22. Το έγγραφο για τη διακοπή ηλεκτροδότησης 
εγκατάστασης που αδειοδοτείται στα πλαίσια του 
ν. 3982/2011 προς το Διαχειριστή του Δικτύου του συ¬ 
στήματος ηλεκτροδότησης. 

23. Την απόφαση συνέχισης λειτουργίας εγκατάστα¬ 
σης για την οποία έχει εκδοθεί απόφαση παύσης σύμ¬ 
φωνα με το άρθρο 29 παρ. 1 του ν. 3982/2011. 

24. Την απόφαση για την μείωση των αποστάσεων 
ασφαλείας σύμφωνα με την κείμενη νομοθεσία περί 
«Κανονισμοί για παραγωγή, αποθήκευση και διάθεση 
σε κατανάλωση εκρηκτικών υλών». 

25. Τη χορήγηση ειδικών αδειών εργοστασίων κατα¬ 
σκευής και επισκευής ατμολεβητών. 

26. Τις αποφάσεις για την επιβολή κυρώσεων για την 
επεξεργασία ιατρικών αποβλήτων εντός ή εκτός υγειο¬ 
νομικών μονάδων της Περιφερειακής Ενότητας Κιλκίς. 

27. Την πράξη παράτασης ισχύος Α.Ε.Π.Ο. Β' κατηγο¬ 
ρίας, σύμφωνα με την κείμενη νομοθεσία. 

28. Τις προβλεπόμενες αποφάσεις χορήγησης βε¬ 
βαίωσης απαλλαγής από Έγκριση Περιβαλλοντικών 
Όρων (Α.Ε.Π.Ο) εντός της Περιφερειακής Ενότητας 
Κιλκίς. 

29. Τις αποφάσεις Έγκρισης Περιβαλλοντικών Όρων 
(Α.Ε.Π.Ο.) για έργα και δραστηριότητες κατηγορίας Β' 
εντός της Περιφερειακής Ενότητας Κιλκίς. 

30. Τις αποφάσεις για την επιβολή κυρώσεων για εφε¬ 
δρικά ηλεκτροπαραγωγό ζεύγη και γεωθερμία σύμφωνα 
με την κείμενη νομοθεσία. 

31. Τις αποφάσεις για την επιβολή κυρώσεων σε 
διυλιστήρια και σε εταιρίες εμπορίας με εγκαταστά¬ 
σεις αποθήκευσης και διακίνησης υγρών καυσίμων, 
υγραερίων, λιπαντικών και ασφάλτου, στις μονάδες 
εμφιάλωσης υγραερίου και στους πωλητές πετρελαίου 
θέρμανσης. 

32. Τις αποφάσεις για την επιβολή κυρώσεων λόγω 
παράβασης του ν. 3982/2011. 


33. Την έγκριση παραγωγής εκρηκτικών υλών και την 
απόφαση για την επιβολή προστίμων σε βάρος οποιοσ¬ 
δήποτε παράγει, κατέχει ή διαθέτει στην αγορά εκρηκτι¬ 
κά τα οποία δεν πληρούν τις νόμιμες απαιτήσεις. 

34. Την έγκριση ατελούς εισαγωγής μηχανημάτων, που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
μεταλλείων. 

35. Τη χορήγηση αδειών πωλητών πετρελαίου θέρμαν¬ 
σης, άδειας διανομής εμφιαλωμένου υγραερίου, άδειας 
εμφιάλωσης υγραερίων κ.λπ. κατά τις κείμενες διατάξεις 
του «Κανονισμού Αδειών». 

36. Την απόφαση που αφορά στην εξαίρεση απαλλα¬ 
γής υποχρέωσης άδειας εγκατάστασης και λειτουργίας, 
σύμφωνα με τις κείμενες διατάξεις. 

37. Τη χορήγηση αδειών εγκατάστασης και λειτουργί¬ 
ας εφεδρικών σταθμών ηλεκτροπαραγωγής σε ιδιώτες. 

38. Τη χορήγηση αδειών εγκατάστασης για ίδια χρήση 
ενεργειακών συστημάτων θέρμανσης ή ψύξης χώρων, 
μέσω της εκμετάλλευσης της θερμότητας των γεωλο¬ 
γικών σχηματισμών και των νερών επιφανειακών και 
υπογείων, που δεν χαρακτηρίζονται γεωθερμικό υλικό 
σύμφωνα με τις διατάξεις του ν. 3175/2003 (ΦΕΚ 207Α). 

39. Την απόφαση εκτίμησης της αξίας μηχανημάτων 
για τον προσδιορισμό της φορολογητέας αξίας τους για 
επιχειρήσεις. 

40. Την απόφαση συγκρότησης επιτροπής σύμφω¬ 
να με τις διατάξεις της κοινή υπουργική απόφαση Φ. 
15/1589/104/30-01-2006 (ΦΕΚ 90/Β72006) «Λήψη μέ¬ 
τρων πυροπροστασίας στις βιομηχανικές, βιοτεχνικές 
εγκαταστάσεις, επαγγελματικά εργαστήρια, αποθήκες, 
μηχανολογικές εγκαταστάσεις παροχής υπηρεσιών που 
υπάγονται στις διατάξεις του ν. 3325/2005 (ΦΕΚ 68/ 
Α 72005). 

41. Τις αποφάσεις για το χαρακτηρισμό των λατομικών 
επιχειρήσεων αδρανών υλικών. 

42. Τους χρηματικούς καταλόγους καιτις καταστάσεις 
βεβαίωσης προστίμων. 

43. Την έκδοση αδειών έναρξης δραστηριότητας/ 
άσκησης επαγγέλματος, παροχής υπηρεσιών αρμοδιό¬ 
τητας Διεύθυνσης, που δεν εμπίπτουν στο πεδίο εφαρ¬ 
μογής της οδηγίας 2006/123/Ε.Κ., όπως ενσωματώθηκε 
στο εθνικό δίκαιο με το ν. 3844/2010, όπου προβλέπεται 
και εφόσον δεν ανατίθενται με διάταξη νόμου σε άλλο 
διοικητικό/υπηρεσιακό/συλλογικό όργανο. 

44. Την έκδοση απόφασης άδειας εγκατάστασης, 
λειτουργίας, επέκτασης, τροποποίησης, ανάκλησης, 
παύσης λειτουργίας των βιομηχανικών και βιοτεχνικών 
εγκαταστάσεων και αποθηκών, επαγγελματικών εργα¬ 
στηρίων δραστηριοτήτων και έργων, κατ' εφαρμογή 
της κείμενης νομοθεσίας. Στις παραπάνω εγκαταστά¬ 
σεις συμπεριλαμβάνονται και οι βιομηχανίες πετρελαι¬ 
οειδών, αποθήκευσης και διακίνησης υγρών καυσίμων, 
υγραερίων, λιπαντικών και ασφάλτου, οι εγκαταστάσεις 
αναγέννησης ορυκτελαίων, εμφιαλώσεως υγραερίων, οι 
εγκαταστάσεις ερευνών και εκμετάλλευσης υδρογοναν¬ 
θράκων, αποθήκευσης, διακίνησης και διανομής φυσι¬ 
κού αερίου πλην αυτών που εμπίπτουν στις διατάξεις 
της οδηγίας 5Ε\/Ε50. 

45. Τη χορήγηση αδειών εγκατάστασης και λειτουργί¬ 
ας ηλεκτρομηχανολογικών εγκαταστάσεων λατομείων 
αδρανών υλικών, την ανάκληση αυτών και την έκδοση 
απόφασης σφράγισης. 

46. Την έκδοση αποφάσεων επιβολής προστίμου λόγω 
παράβασης του ν. 3526/2007 που αφορά τα αρτοποιεία. 

47. Την έκδοση βεβαίωσης αναγγελίας έναρξης άσκη¬ 
σης επαγγελματικής δραστηριότητας. 

48. Τα έγγραφα και τις οδηγίες στα πλαίσια υλοποί¬ 
ησης του προγράμματος Ελέγχου Ποιότητας Αρδευτι¬ 
κών Υδάτων του Υπουργείου Αγροτικής Ανάπτυξης και 
Τροφίμων. 

49. Την υπογραφή των πιστοποιητικών, βεβαιώσεων 
και λοιπών εγγράφων που προβλέπονται στην παράγρα¬ 
φο 2 του άρθρου 5 της κοινής υπουργικής απόφασης 
24001/2013 (Φ.Ε.Κ. 1449/Β714-6-2013). 

ΣΤ. 3) Στον Προϊστάμενο του Τμήματος Χορήγησης 
Αδειών Βιομηχανίας, Ενέργειας, Φυσικών Πόρων και 
Επαγγελμάτων της Διεύθυνσης Ανάπτυξης και Περιβάλ¬ 
λοντος της Περιφερειακής Ενότητας Κιλκίς για: 

Ι.Την έγκριση ατελούς εισαγωγής μηχανημάτων που 
προορίζονται για μεταλλευτικές και λατομικές εγκατα¬ 
στάσεις και ειδικών μηχανημάτων για τις ανάγκες των 
λατομείων της Περιφερειακής Ενότητας Κιλκίς. 

2. Την εκτίμηση της αξίας μηχανημάτων προορισμό 
της φορολογητέας αξίας τους για τις επιχειρήσεις της 
Περιφερειακής Ενότητας Κιλκίς. 

3. Τη χορήγηση βεβαιώσεων σε επιχειρήσεις αρμοδιό- 
τηταςτηςΔιεύθυνσης: α) ότι μηχανήματα, ανταλλακτικά 
μηχανημάτων, καθώς και κάθε άλλο είδος εγχώριας ή ξέ¬ 
νης προέλευσης, τα οποία έχουν ανάγκη επισκευής, δεν 
μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για την επισκευή και την εκ νέου εισαγωγή τους, β) 
ότι προϊόντα που εισάγονται από το εξωτερικό, απευθεί¬ 
ας, από εγχώριες βιομηχανίες, βιοτεχνίες αρμοδιότητας 
του, για να χρησιμοποιηθούν αποκλειστικά ως πρώτες 
ύλες, δεν παράγονται από την εγχώρια βιομηχανία κα¬ 
τάλληλα για την χρήση που προορίζονται και σε επάρ¬ 
κεια και ότι η οικονομική σημασία του παραγόμενου 
τελικού προϊόντος δικαιολογεί τον προθεσμιακό διακα¬ 
νονισμό ή την απαλλαγή από την υποχρέωση κατάθεσης 
χρηματικών προκαταβολών και γ) για την ύπαρξη ή μη 
εγχώριας επιχείρησης κατασκευής γεωργικών μηχανη¬ 
μάτων, προκειμένου τα εισαγόμενα γεωργικά μηχανή¬ 
ματα να χρηματοδοτούνται. 

4. Την έκδοση πιστοποιητικού παραλαβής και βεβαί¬ 
ωσης ελέγχου ατμολεβητών, ατμοδοχείων και ατμογεν- 
νητριών σύμφωνα με τις διατάξεις της κείμενης νομο¬ 
θεσίας. 

ΣΤ. 4) Στον Προϊστάμενο του Τμήματος Εμπορίου 
και Ανωνύμων Εταιρειών της Διεύθυνσης Ανάπτυξης 
και Περιβάλλοντος της Περιφερειακής Ενότητας Κιλκίς 
για: 

1. Τη θεώρηση των μπλοκ παρεχόμενων υπηρεσιών 
από σωματεία εμπορικού χαρακτήρα. 

2. Τη θεώρηση των προβλεπόμενων τηρουμένων βι¬ 
βλίων των επιχειρήσεων, όπως αυτά προβλέπονται από 
τους κανόνες ΔΙ.Ε.Π.Π.Υ. 


3. Τη θεώρηση του κανονικού της τιμής των τιμολογί¬ 
ων των υγρών καυσίμων και τροφίμων για προμήθειες 
του Δημοσίου, Νοσηλευτικών Ιδρυμάτων, ΝΠΔΔ κλπ.της 
Περιφερειακής Ενότητας Κιλκίς. 

4. Τα εγκριτικά έγγραφα για την νομιμότητα των στοι¬ 
χείων και των αποφάσεων των Α.Ε. και τη διαβίβαση τους 
στο Γ.Ε.ΜΗ. για καταχώρηση και δημοσίευση. 

5. Την ανάκληση στοιχείων και δεδομένων από το μη¬ 
τρώο Α. Ε. και τη διαβίβαση τους στο Γ.Ε.ΜΗ., για την 
έκδοση πιστοποιητικών Α.Ε., την εκτέλεση εισαγγελικών 
παραγγελιών, τη χορήγηση αντιγράφων πρακτικών Γενι¬ 
κών Συνελεύσεων σε έχοντες έννομο συμφέρον και τη 
χορήγηση βεβαιώσεων σε μετόχους και μέλη Δ.Σ. Α.Ε. 

ΣΤ. 5) Στον Προϊστάμενο του Τμήματος Απασχόλη¬ 
σης και Υποστήριξης της Εκπαίδευσης της Διεύθυνσης 
Ανάπτυξης και Περιβάλλοντος Περιφερειακής Ενότητας 
Κιλκίς για: 

Ι.Την απόφαση για έγκριση της εγκατάστασης, μετα¬ 
φοράς ή επισκευής οποιοσδήποτε κατηγορίας τηλεφω¬ 
νικών συνδέσεων για τις περιφερειακές υπηρεσίες του 
Υπουργείου Παιδείας, Έρευνας και Θρησκευμάτων εντός 
της Περιφερειακής Ενότητας Κιλκίς. 

2. Την αλληλογραφία με τον ΟΑΕΔ, που αφορά στην 
επιβολή προστίμων σε εργοδότες για μη έγκαιρη αναγ¬ 
γελία πρόσληψης εργαζομένου. 

3. Τα έγγραφα που απαιτούνται για την ολοκλήρωση 
του έργου της μεταφοράς των μαθητών, προς συναρ- 
μόδιες υπηρεσίες της Περιφέρειας και των αντίστοιχων 
Διευθύνσεων Πρωτοβάθμιας και Δευτεροβάθμιας Εκ¬ 
παίδευσης. 

ΣΤ. 6) Στον Προϊστάμενο του Τμήματος Περιβάλλο¬ 
ντος και Υδροοικονομίας της Διεύθυνσης Ανάπτυξης και 
Περιβάλλοντος της Περιφερειακής Ενότητας Κιλκίς για: 

Ι.Την έγκριση εργασιών αποξήλωσης αμιάντου. 

2. Την εισήγηση προς τις αρμόδιες Υπηρεσίες για 
χορήγηση αδειών χρήσης νερού και εκτέλεσης έργων 
αξιοποίησης υδατικών πόρων εντός της Περιφερειακής 
Ενότητας Κιλκίς. 

3. Τις γνωμοδοτήσεις του Τμήματος σε θέματα αρμο¬ 
διότητας του. 

4. Τις περιβαλλοντικές δεσμεύσεις ΠΠΔ για έργα και 
δραστηριότητες κατηγορίας Β' εντός της Περιφερειακής 
Ενότητας Κιλκίς που δεν προβλέπεται η χορήγηση άδειας 
λειτουργίας από την κείμενη νομοθεσία. 

5. Τη διαβίβαση στοιχείων που έχει το Τμήμα στο Αρ¬ 
χείο του και τις διοικητικές ενέργειες προς τα Δικαστήρια 
και άλλες Αρχές και τις εκθέσεις απόψεων σε αρμόδια 
δικαστήρια, όταν πρόκειται να δικαστεί υπόθεση που 
αφορά σε θέματα που ανήκουν στις αρμοδιότητες του 
οικείου Τμήματος. 

6. Την καταχώρηση στο ηλεκτρονικό μητρώο των 
απαιτούμενων πληροφοριών επί θεμάτων περιβάλλο¬ 
ντος και υδροοικονομίας. 

III. Την προσθήκη εδαφίου Γ' στις Τελικές Διατάξεις, 
ως ακολούθως: 

γ.) Μετά τη δημοσίευση της παρούσας καταργούνται 
οι υπ' αριθμ. πρωτ.: 100196/284/14-03-2017 (ΦΕΚ 1082/ 
Β729-03-2017) και 294550/765/14-07-2017 (ΦΕΚ 2666/ 
Β731 -07-2017) αποφάσεις μας με το ίδιο περιεχόμενο. 

Κατά τα λοιπά ισχύει η υπ' αριθμ. πρωτ.: οικ. 294546/ 
764/14-07-2017 (ΦΕΚ 2665/Β72017) απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς 19 Σεπτεμβρίου 2017 
Ο Αντιπεριφερειάρχης 
ΑΝΔΡΕΑΣ ΒΕΡΓΙΔΗΣ 


(5) 

Ολοκλήρωση - οριστικοποίηση του κόστους 
και την πιστοποίηση της παραγωγικής λειτουρ¬ 
γίας της επένδυσης της επιχείρησης «ΠΑΠΑ- 
ΘΑΝΑΣΗΣ ΓΡΗΓ. ΑΘΑΝΑΣΙΟΣ ΜΟΝΟΠΡΟΣΩ- 
ΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», που 
έχει υπαχθεί στις διατάξεις του ν. 3908/2011 με 
την αριθμ. πρωτ. 14456/427/Π06/6/00032/Σ/ 
ν. 3908/2011/05.02.2014 απόφαση του Περιφε¬ 
ρειάρχη Στερεός Ελλάδας όπως τροποποιήθη¬ 
κε και ισχύει. 

Με την αριθμ. πρωτ. 160248/3141 /Π06/6/00032/Σ/ 
ν.3908/11/19.09.2017 απόφαση του Περιφερειάρχη Στε¬ 
ρεός Ελλάδας που εκδόθηκε σύμφωνα με τις διατάξεις 
του άρθρου 8 του ν. 3299/2004, του άρθρου 186 του 
ν. 3852/2010, του άρθρου 16 του ν. 3908/2011, του άρ¬ 
θρου 20 του ν. 4146/2013 και του άρθρου 85 του ν. 4399/ 
2016, πιστοποιείται η ολοκλήρωση, η οριστικοποίηση 
του κόστους και η έναρξη της παραγωγικής λειτουργί¬ 
ας της επένδυσης της εταιρείας «ΠΑΠΑΘΑΝΑΣΗΣ ΓΡΗΓ. 
ΑΘΑΝΑΣΙΟΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕ¬ 
ΝΗΣ ΕΥΘΥΝΗΣ», που αφορά αφορά την δημιουργία 
νέων εγκαταστάσεων μονάδας κατασκευής εξειδικευ- 
μένων μηχανημάτων βαρέωςτύπου (ΚΑΔ 28.41.12), στο 
3ο χλμ Χαλκίδας - Αθήνας του Δήμου Χαλκιδέων, της 


Περιφέρειας Στερεάς Ελλάδας (Π.Ε. Εύβοιας), με τους 
εξής όρους: 

α. Το συνολικό οριστικοποιούμενο και ενισχυόμενο 
κόστος της επένδυσης ανέρχεται στο ποσό του ενός 
εκατομμυρίου εξακοσίων τριών χιλιάδων εξακοσίων 
ογδόντα δύο ευρώ και δέκα λεπτών 1.603.682,10 €. 

β.Το ύψος της ιδίας συμμετοχής ανέρχεται στο ποσό 
των 1.042.393,36 €, που αποτελεί ποσοστό 65,00% του 
συνολικού ενισχυόμενου κόστους της επένδυσης. 

γ. Δεν χρησιμοποιήθηκε μεσομακροπρόθεσμος δα¬ 
νεισμός για την υλοποίηση της επένδυσης. 

δ. Το ύψος της επιχορήγησης ανέρχεται σε ποσό 
561.288,74 €, που αποτελεί ποσοστό 35,00% του συνο¬ 
λικού ενισχυόμενου κόστους της επένδυσης. 

ε. Πιστοποιείται ότι οι υφιστάμενες θέσεις εργασίας 
στην επένδυση ανέρχονται σε 7,00 Ετήσιες Μονάδες 
Εργασίας (Ε.Μ.Ε.). 

στ. Ορίζεται ως ημερομηνία ολοκλήρωσης της επέν¬ 
δυσης η 18.10.2016. 

ζ. Εγκρίνεται η καταβολή επιχορήγησης, ποσού εκατόν 
ογδόντα δύο χιλιάδων τετρακοσίων τριάντα τεσσάρων 
ευρώ και εβδομήντα τεσσάρων λεπτών 182.434,74 €, 
που θα γίνει σύμφωνα με τα οριζόμενα στο άρθρο 77 
του ν. 4399/2016. 

Για την έκδοση της απόφασης δεν απαιτείται Γνωμοδο- 
τική Επιτροπή σύμφωνα μετά άρθρα 27 και 85 παρ. 7 του 
ν. 4399/2016 και την υπ'αριθμ. 143649/2415/12.09.2016 
απόφαση του Περιφερειάρχη «Σύσταση της Γνωμοδο- 
τικής Επιτροπής Στερεάς Ελλάδας σύμφωνα με τις δια¬ 
τάξεις του άρθρου 27 του ν. 4399/2016 και καθορισμός 
τρόπου λειτουργίας της» (ΦΕΚ 3012/τ.Β'/20.09.2016). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(4>6ί.αΓ 














